Virallinen lehti nro C 269 , 16/10/1995 s. 0168



B4-1133, 1156 ja 1157/95 Päätöslauselma ihmisoikeuksien loukkauksista Itä-Timorissa ja Indonesiassa Euroopan parlamentti, joka - ottaa huomioon aikaisemmat päätöslauselmansa Itä-Timorin ja Indonesian ihmisoikeustilanteesta, A. ottaa huomioon kansainvälisen lehdistön kertomukset armeijan otteiden kovenemisesta Itä-Timorilla, erityisesti Manatutossa, tukahdutettaessa julkisia mielenosoituksia Indonesian miehitystä vastaan, B. ottaa huomioon tapahtumat heinäkuussa 1995 useissa Baucaun alueen kaupungeissa, joissa kahdeksan ihmistä kuoli ja kaksitoista katosi, ja Lospalosin, Ermeran ja Liquiçan alueilla, sekä viimeisimmän selkkauksen Dilissä, jossa 14 ihmistä loukkaantui, sekä kolmen Komoron yläasteen oppilaan kuolemantapaukset, C. ottaa huomioon sotilasviranomaisten väitteen, jonka mukaan ne ovat pidättäneet 30 ihmistä 8. syyskuuta 1995 jälkeen, vaikka lehdistön kertomuksissa mainitaan 66 pidätettyä, joista 11 on naisia, D. ottaa huomioon Amnesty Internationalin raportin heinäkuussa 1995 Itä-Timorin tilanteesta, E. ottaa huomioon, että Yhdysvaltojen YK:n suurlähettiläs Madeleine Albright ilmaisi huolestumisensa Itä-Timorin tilanteesta äskettäisen Jakartan vierailunsa jälkeen, F. ottaa huomioon Dilin piispan Ximenes Belon lausunnot nykyisten sortotoimenpiteiden ja väestön «pakkoislamisoinnin» yhteydestä, G. ottaa huomioon Haagin kansainvälisen tuomioistuimen Itä-Timoria koskevan päätöksen, H. ottaa huomioon Itä-Timorin väestön jatkuvat mielenosoitukset Indonesian miehitystä vastaan, I. on syvästi huolissaan olosuhteista, joissa satoja poliittisia vankeja säilytetään Indonesiassa, sekä siitä tosiseikasta, että eräät heistä on tuomittu kuolemaan yli kolmekymmentä vuotta sitten tapahtuneiden asioiden johdosta, J. on järkyttynyt Indonesian viranomaisten äskettäisestä päätöksestä panna 67- vuotiaiden vääpelien I Bungkusin ja Nataneal Marsudin, jotka ovat olleet vangittuina lokakuusta 1965, kuolemantuomiot täytäntöön, 1. Tuomitsee mitä voimakkaimmin Indonesian sotilaallisille sortotoimenpiteille Itä-Timorissa, ja ilmaisee myötätuntonsa uhreille ja heidän perheilleen; 2. Vaatii perusoikeuksien, mukaan lukien uskonnonvapaus, kunnioittamista Itä- Timorissa; 3. Ilmaisee tukensa Itä-Timorin kansalle sen taistelussa itsemäärämisoikeuden saavuttamiseksi, ja vaatii Indonesian ja Portugalin välillä YK:n pääsihteeristön puitteissa tällä hetkellä Itä-Timorissa käytävien neuvotteluiden pikaista saattamista päätökseen; vaatii, että Itä-Timorin väestön edustajien osallistuminen varmistetaan; 4. Vaatii kansainvälistä yhteisöä ja erityisesti jäsenvaltioita vaatimaan Indonesian kanssa käytävän asekaupan ja Indonesian sotilaallisen avustamisen lopettamista välittömästi ja lopettamaan kaikki taloudellinen yhteistyö parlamentin komission tiedonannosta neuvostolle «Uusi Aasian strategia» 14. kesäkuuta 1995 ((Kyseisen päivän pöytäkirja, osa II, kohta 6)) antaman päätöslauselman mukaisesti, kunnes Timorin miehitys lopetetaan: 5. Kehottaa Indonesian hallitusta kumoamaan kuolemantuomiot Indonesiassa viipymättä ja ilmoittamaan vangeille tästä välittömästi; 6. Kehottaa Indonesian hallitusta välittömästi vapauttamaan kaikki poliittiset vangit sekä armahtamaan ne 24 vankia, joita vielä pidetään vangittuna lokakuun 1965 tapahtumien vuoksi, sekä vapauttamaan heidät; 7. Uudistaa marraskuussa 1991 antamansa päätöslauselman ((EYVL C 326, 16.12.1991, s. 182)), jonka mukaan Itä- Timoriin on lähetettävä tutkimusvaltuuskunta, ja kehottaa Indonesian hallitusta olemaan asettamatta tämän valtuuskunnan tielle esteitä; 8. Kehottaa puhemiestään välittämään tämän päätöslauselman neuvostolle, komissiolle, Indonesian hallitukselle ja YK:n pääsihteerille.